( 568 ) 
behoeren te doene, dweleke niet en behoert vermindert 
te zijne. Ende boven dien dat de andere voorn. drie 
cameren useren ende ghecostumeert zijn huerlieder bor- 
duere te draghene boven up huerlieder mauwe, ende niet 
ondere ande sleppen. Wy, over ende inden name vander 
voors. stede, up al dies in dese sake behoert gheconsi- 
dereert te zijne, ghelet hebbende, by rijphede van rade, 
hebben ghewijst ende ghecondempneerdt, wijsen ende 
condempneren bij desen den voorn. Jan de Rouck, Jacop . 
Boelins ende huere complicen, proviserers nu ter tijt 
vander voorn. gulde van Marien theeren, nietjeghenstaende 
huerlieder opposicie, te draghene up huerlieder mauwe 
den lelijetack ende blomme van borduere, zule alst inde 
voorn. ordonnancie vanden jare XV" tiene verclaerst staet; 
ende boven dien, ooc te onderhoudene ter feeste ende 
ghecostumeerde daghen van ele vanden voorn. anderen 
drie Cameren, de presentacie vanden wijne, de maniere 
van lovene ende andere solempniteyten , zulc ende in alder 
manieren alst int leste voorledene jaer ghedaen ende 
gheuseert es gheweest, zonder eeneghe veranderinghe. 
Behoudens ende wel verstaende, dat van alle andere 
pointen ende articlen van laste, ofte anderssins indien 
daer eeneghe zijn bij die vand. voorn. ghulde van nieux 
upghestelt, buten huerlieder confirmacien ende ordon- 
` nancien, alzo verre als die bij ons of onse voorzaten in 
wette niet gheoctroyeert ende gheconfirmeert en zijn, de 
_ voorn. ghuldebroeders van Marien theeren daerin niet 
verbonden en zijn ofte bliven die te moeten onderhoudene, 
_ten zij bij huerlieder goeden wille ende consente ofte alzo 
_langhe alst hemlieden goedt dijncken zal. Ghegheven in 
En kennessen der waerheden, onder den seghele van saken 
ET" 
